Sønderjyske må undvære angriber mod Zaglebie Lubin - Avisen.dk
Sønderjyske må undvære angriber mod Zaglebie Lubin
Casper Olesen beskadigede sin ankel onsdag, så han kan ikke være med i Sønderjyskes Europa League-kamp.
Torsdag 4 aug. 2016 kl. 11:30, Leveret af Ritzau
Sønderjyskes Casper Olesen kommer ikke med mod Zaglebie Lubin. Foto: Koustrup Kenneth Lysbjerg/Polfoto
Fodboldspilleren Casper Olesen kan ikke være med, når Sønderjyske torsdag aften spiller hjemme mod Zaglebie Lubin i en returkamp i Europa League-kvalifikationens tredje runde.Den 20-årige angriber blev skadet under onsdagens træning, og han kommer til at sidde ude i et stykke tid. - I gårsdagens (onsdag, red.) træning kom Casper Olesen desværre slemt til skade med sin ankel og har nu udsigt til en længere skadespause.Læs også: AaB-legende er død- Casper kommer tilbage stærkere end nogensinde, og vi glæder os til at se ham på banen igen, skriver Sønderjyske på klubbens Facebook-side. Ifølge Sønderjyskes sportschef, Hans Jørgen Haysen, kommer Casper Olesen næppe i aktion i resten af efterårssæsonen. - Det var grimt. Det så rigtig grimt ud. Han blev også hurtigt opereret, så han kan komme i gang med helingsprocessen med det samme, og så må vi se, hvordan det går.
- Når en knogle skal på plads, og han skal opereres, så snakker vi måneder. Efteråret er sikkert hurtigt gået for hans vedkommende. Læs også: Sevilla-træner om skadet Krohn-Dehli: Det ser slemt ud- Det er ekstra ærgerligt, efter han var kommet tæt på holdet og har fået en del minutter allerede i denne sæson, siger Hans Jørgen Haysen til Jydske Vestkystens hjemmeside.Sønderjyske vandt den første kamp med 2-1 over Zaglebie Lubin. Casper Olesen har spillet tre kampe i denne sæson, alle som indskifter. Han kom ind i Sønderjyskes 2-1-sejr hjemme over Strømsgodset tidligere i Europa League-kvalifikationen. I Alka Superligaen blev han skiftet ind i 1-2-nederlaget hjemme til AGF samt i 1-1-kampen ude mod AC Horsens. Læs også: Politiet efterlyser øjenvidner efter overfald på Hertha-fan/ritzau/